Üldkohtu (kolmas koda) 13. juuni 2012. aasta otsus – Insula vs. komisjon

(kohtuasi T-246/09)

Vahekohtuklausel – Uurimis- ja arenguprojektide rahastamise leping – MEDIS ja Dias.Net lepingud – Tõendavate dokumentide puudumine ja vastuolu lepingutingimustega ühe lepinguosalise poolt esitatud kulude kohta – Teisele lepinguosalisele maksmisele kuuluva summa kinnipidamine – Ülekantud summade tagasimaksmine – Hagi osaline vastuvõetamatus – Komisjoni vastuhagi – Vastuhagi puhul osaline otsuse tegemise vajaduse äralangemine

1. Kohtumenetlus – Pöördumine Esimese Astme Kohtusse vahekohtuklausli alusel – Leping, millega antakse ühenduse rahalist toetust teadusuuringute ja tehnoloogiaarendusega seotud tegevusele – Teatud kulude tagasimaksmise nõue – Kahju hüvitamise nõue – Viivisintressidega seotud vastunõue – Siseriikliku õiguse kohaldamine – Lepingust tulenevate kohustuste täitmata jätmise tuvastamine – Komisjoni õigus nõuda ettemakse tagastamist, millele lisanduvad viivitusintressid vastavalt Euroopa Keskpanga poolt kohaldatavale määrale (EÜ artikkel 238) (vt punktid 87, 124, 213–216, 288)

2. Kohtumenetlus – Pöördumine Üldkohtusse vahekohtuklausli alusel – Siseriikliku õiguse alusel sõlmitud leping – Siseriiklike konkurentsieeskirjade kohaldamine – Väljaarvamine (EÜ artikkel 238) (vt punkt 88)

3. Kohtumenetlus – Pöördumine Esimese Astme Kohtusse vahekohtuklausli alusel – Hagi, millest tuvastatakse institutsiooni võlanõude alus tema teiste lepingu poolte suhtes – Selle institutsiooni otsus nimetatud võla sissenõudmiseks – Täitmisele pööramise otsus – Sellise otsuse EÜ asutamislepingus määratletud õiguslik olemus – EÜ artikli 230 alusel vaidlustatav akt (EÜ artiklid 230, 238 ja 256; nõukogu määrus nr 1605/2002, artikli 72 lõige 2) (vt punktid 93–96)

4. Kohtumenetlus – Vaidlusese – Muutmine menetluse käigus – Hagi nõuete muutmine peale seda, kui kostjast institutsioon võttis vastu otsuse – Hagiliiki puudutav muudatus – Keeld (Üldkohtu kodukord, artikli 48 lõige 2) (vt punktid 100–104)

5. Kohtumenetlus – Pöördumine Esimese Astme Kohtusse vahekohtuklausli alusel – Hagi, milles vaidlustatakse institutsiooni võlanõude aluse tema teiste lepingu poolte suhtes – Vastunõue, milles palutakse see võlg sisse nõuda – Selle institutsiooni otsus selle sama võla sissenõudmiseks, mis võeti vastu kohtumenetluse ajal – Hageja ja kostja huvi säilitada oma nõuded (EÜ artikkel 238) (vt punktid 113–116, 294–302)

6. Kohtumenetlus – Tõendite esitamine – Tähtaeg – Tõendite hilinenud esitamine – Tingimused (Üldkohtu kodukord, artikli 48 lõige 1) (vt punkt 143)

7. Kohtumenetlus – Uute väidete esitamine menetluse käigus – Tingimused – Olemasoleva väite täiendamine sellega otseselt seotud viisil (Üldkohtu kodukord, artikli 44 lõike 1 punkt c ja artikli 48 lõige 2) (vt punkt 199)

8. Kohtumenetlus – Hagimenetluse algatusdokument – Vorminõuded – Vaidluseseme määratlemine – Ülevaade fakti- ja õigusväidetest – Hagi ühenduse institutsiooni poolt tekitatud kahju hüvitamise nõudes – Hagi, mille ese on mingi kahju, ilma et seda oleks mingil viisil selgitatud – Vastuvõetamatus (Üldkohtu kodukord, artikli 44 lõike 1 punkt c) (vt punktid 221, 262, 270)

Ese

Taotlus tunnistada, et komisjoni nõue 189 241,64 euro tagasisaamiseks on põhjendamatu ja teiseks kohustada komisjoni väljastama kreeditarve selle summa kohta ning lõpuks mõista komisjonilt välja esimese võimalusena kahjuhüvitis summas 212 597 eurot või teise võimalusena kahjuhüvitis summas 230 025 eurot.

Resolutsioon

1. Jätta Conseil scientifique international pour le développement des îles’i (Insula) poolt esitatud hagi rahuldamata.

2. Komisjoni poolt esitatud vastuhagi põhjenduste osas, mis puudutavad Dias.Net lepingu alusel Insula poolt maksmisele kuuluva põhisumma koos intressidega tasumist, on otsuse tegemise vajadus ära langenud.

3. Mõista Insula’lt komisjoni kasuks välja põhisumma suuruses 157 983,11 eurot, millele lisandub alates 16. maist 2009 kuni nimetatud põhisumma täieliku tasumiseni viivis määraga 2,75% aastas.